Oddvar Røed

Oddvar Andreassen Røed (født 16. mai 1919 i Modum, død 1. mai 1945 ved Karasjok) var en norsk motstandsmann, aktiv i sabotasjeorganisasjonen Osvald-gruppen under ledelse av Asbjørn Sunde.

Røed var snekker og tømmermann, med teknisk aftenskole og fortsettelsesskole.

Under krigen var han engasjert i motstandskampen i Norge, og gikk i det illegale arbeidet under dekknavnet «Monsen».Bildesidene, Asbjørn Sunde: Menn i mørket, Dreyer, Oslo (1947) Han deltok i Osvald-gruppen til den ble avviklet høsten 1944 og medlemmene sendt til Sverige.

Røed gikk over grensen 28. august, og ble avhørt i flyktningleiren Kjesäter 2. september.Side 315. Lars Borgersrud: Nødvendig innsats, Universitetsforlaget, Oslo (1997) Han søkte seg til  
den norske politistyrken, og ble i januar 1945 sendt til Kirkenes. Røed omkom i en større mineulykke ved Karasjok 1. mai samme året, og er blant dem som blir minnet på bautaen som ble reist på stedet etter krigen.Minneside basert på bilder og gravminnedata for Oddvar Andreassen Røed. Slekt og Data Gravminnebasen. Besøkt 9. desember 2023.

Røed er gravlagt i Modum.Side 752, Våre Falne 1939-1945 - Tredje Bok 

 Referanser 

Kategori:Medlemmer av Osvald-gruppen
Kategori:Norske snekkere
Kategori:Personer fra Modum kommune